CELEX: 22012D0055
Language: hu
Date: 2012-03-30 00:00:00
Title: Az EGT Vegyes Bizottság 55/2012 határozata ( 2012. március 30. ) az Európai Gazdasági Térségről szóló megállapodás XII. mellékletének (A tőke szabad mozgása) módosításáról

2.8.2012   
            
            
               HU
            
            
               Az Európai Unió Hivatalos Lapja
            
            
               L 207/35
            
         AZ EGT VEGYES BIZOTTSÁG 55/2012 HATÁROZATA
   (2012. március 30.)
   az Európai Gazdasági Térségről szóló megállapodás XII. mellékletének (A tőke szabad mozgása) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XII. mellékletét a 2010. április 30-i 50/2010 EGT vegyes bizottsági határozat (1) módosította.
            
         
               (2)
            
            
               A kereskedelmi ügyletekhez kapcsolódó késedelmes fizetések elleni fellépésről szóló, 2011. február 16-i 2011/7/EU európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A 2011/7/EU irányelv 2013. március 16-ával hatályon kívül helyezi a megállapodásba foglalt 2000/35/EK európai parlamenti és tanácsi irányelvet (3), amelyet következésképpen 2013. március 16-i hatállyal a megállapodásból el kell hagyni,
            
         ELFOGADTA EZT A HATÁROZATOT:
   1. cikk
   A megállapodás XII. melléklete 2. pontjának (2000/35/EK európai parlamenti és tanácsi irányelv) szövege helyébe 2013. március 16-i hatállyal az alábbi szöveg lép:
   
      „32011 L 0007: az Európai Parlament és a Tanács 2011. február 16-i 2011/7/EU irányelve a kereskedelmi ügyletekhez kapcsolódó késedelmes fizetések elleni fellépésről (HL L 48., 2011.2.23., 1. o.).”
   
   2. cikk
   A 2011/7/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. március 31-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. március 30-án.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 181., 2010.7.15., 18. o.
   
      (2)  HL L 48., 2011.2.23., 1. o.
   
      (3)  HL L 200., 2000.8.8., 35. o.
   
      (4)  Alkotmányos követelmények fennállását jelezték.